Diari Oficial de la Generalitat Valenciana


Sumari del DOGV 9539, del 22-02-2023 (2023/1183)

RESOLUCIÓ de 2 de febrer de 2023, de la secretària autonòmica de Justícia i Administració Pública, d'aprovació del Programa de teletreball del Centre d'Avaluació de Persones amb Diversitat Funcional de València, de la Vicepresidència i Conselleria d'Igualtat i Polítiques Inclusives, número 28/2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9539

Data del DOGV
:   22-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1183


Data del document
:   02-02-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * treball a distància
    * organització administrativa

RESOLUCIÓ de 2 de febrer de 2023, de la secretària autonòmica de Justícia i Administració Pública, d'aprovació del Programa de teletreball del Centre d'Avaluació de Persones amb Diversitat Funcional de València, de la Vicepresidència i Conselleria d'Igualtat i Polítiques Inclusives, número 28/2022. [2023/1183]  
Vista la proposta de Programa de teletreball del Centre d'Avaluació de Persones amb Diversitat Funcional de València de la Vicepresidència i Conselleria d'Igualtat i Polítiques Inclusives, número 28/2022, es formula aquesta resolució de conformitat amb els antecedents de fet i fonaments de dret següents:  
  
Antecedents de fet  
I. Amb data 7 de novembre de 2022, es va registrar d'entrada en la Direcció General de Funció Pública una sol·licitud de la sotssecretària de la Vicepresidència i Conselleria d'Igualtat i Polítiques Inclusives, per a iniciar el procediment d'aprovació del Programa de teletreball del Centre d'Avaluació de Persones amb Diversitat Funcional de València, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'administració de la Generalitat (d'ara endavant, Decret 49/2021).  
II. Analitzada la proposta i la documentació presentada, comprovat si conté tots els elements i requisits previstos en el Decret 49/2021, en data 28 de novembre, la Direcció General de Funció Pública va requerir l'òrgan proponent perquè esmenara la falta o hi adjuntara la documentació preceptiva, en el sentit indicat en l'escrit d'esmena d'aqueixa mateixa data.  
III. Analitzada la documentació esmenada i comprovat que compleix tots els elements i requisits previstos en el Decret 49/2021, en data 26 de gener de 2023, la Direcció General de Funció Pública va elevar una proposta de resolució d'aprovació del Programa de teletreball del Centre d'Avaluació de Persones amb Diversitat Funcional de València de la Vicepresidència i Conselleria d'Igualtat i Polítiques Inclusives.  
  
Fonaments de dret  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'administració de la Generalitat.  
II. L'article 13.1 del Decret 49/2021, que regula el procediment per a l'aprovació dels programes de teletreball, i que estableix que, quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal, dirigida a la direcció general competent en matèria de funció pública.  
  
III. Els apartats dos i tres de l'article 13 del Decret 49/2021, que estableixen la forma de presentació de la proposta, el seu contingut i la documentació que s'hi ha d'acompanyar.  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a fer-ne una possible esmena i proposar la resolució que siga escaient, de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
V. L'article 13.5 del Decret 49/2021, que estableix que, després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució, en el sentit que siga escaient, a la secretaria autonòmica amb competències en matèria de funció pública.  
En virtut del que s'ha dit adés, de conformitat amb els preceptes esmentats i altres d'aplicació general, i conforme a la proposta de resolució elevada per la Direcció General de Funció Pública, resolc  
  
Primer  
Aprovar el Programa de teletreball del Centre d'Avaluació de Persones amb Diversitat Funcional de València de la Vicepresidència i Conselleria d'Igualtat i Polítiques Inclusives, amb el número 28/2022, que s'adjunta com a annex I i II d'aquesta resolució. El document complet del programa pot consultar-se en la pàgina web: https://intrainclusio.gva.es.  
  
Segon  
De conformitat amb el que preveu l'article 5 del Decret 49/2021, la durada serà la determinada en el Programa de teletreball que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
Tercer  
Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021, podran participar voluntàriament en el programa i presentar les seues sol·licituds conforme al model previst en castellà o en valencià, en l'adreça web: https://intrainclusio.gva.es, en el termini de 15 dies comptats des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es dirigiran telemàticament a la Sotssecretaria de la Vicepresidència i Conselleria d'Igualtat i Polítiques Inclusives, la qual dictarà una resolució en el termini màxim de tres mesos des de la publicació del programa, en la qual constarà l'inici i l'acabament del programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar, de conformitat amb les fitxes d'identificació dels compromisos d'execució.  
  
El personal que resulte seleccionat per a participar en el Programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut, tot emplenant el qüestionari previst en l'article 9 del decret esmentat.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, podran interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució.  
  
València, 2 de febrer de 2023.- La secretària autonòmica de Justícia i Administració Pública: Isabel Gemma Fajardo García.  
  
  
  
ANNEX I  
Programa de teletreball del Centre d'Avaluació de Persones amb Diversitat Funcional de València, de la Vicepresidència i Conselleria d'Igualtat i Polítiques Inclusives, número 28/2022.  
  
A) Causes i objectius de la proposta, que en tot cas haurà de contribuir a una millor organització del treball, que fonamenta la seua implantació.  
La plantilla actual del Centre d'Avaluació està constituïda per 93 persones amb els perfils d'administració general i especial: equip directiu, administració, subalterns, metges, psicòlegs i treballadors socials.  
  
La funció d'aquestes persones és la gestió del tràmit de la valoració i reconeixement del grau de discapacitat.  
El perfil majoritari de la plantilla és una dona amb càrregues familiars per fills menors i persones majors al seu càrrec, sent a més en molts casos famílies monoparentals.  
La tasca principal que es realitza per aquests treballadors és la valoració i el reconeixement del grau de discapacitat de les persones que el sol·liciten. Aquesta valoració es pot realitzar bé mitjançant cita o entrevista presencial, o mitjançant l'estudi dels informes aportats i consulta de les bases de dades estadístiques de Sanitat (Abusassis), Dependència (ADA), etc.  
En tot cas, l'estudi dels informes és pilar fonamental en els 2 tipus de valoracions, presencials i la pròpiament dita per informes.  
  
L'emissió de dictàmens per a la valoració del grau de discapacitat s'ha demostrat que és molt més ràpida si es treballa sobre informes, mentre que en una jornada laboral de citació mèdica amb treballador social no es pot avaluar més de 10 persones al dia.  
L'experiència de la modalitat del teletreball ha sigut molt positiva en tots els aspectes, tant en la quantitat de dictàmens emesos el que ha augmentat el nombre de resolucions com en l'esperit laboral dels companys, ja que han pogut conciliar la seua vida familiar i laboral sense anar en detriment dels seus drets ni de l'efectivitat en el treball.  
El teletreball no implica eliminar les cites o entrevistes presencials, tot el contrari, es tracta d'optimitzar els recursos personals i d'espai físic, a més de continuar mantenint a llarg termini les mesures d'higiene i seguretat cap als treballadors i sobretot cap als usuaris. Per això, es pot plantejar el treball principalment sobre la informació aportada i la consultada en fonts oficials en la modalitat de teletreball, deixant per a la modalitat presencial les entrevistes i reconeixements físics.  
  
  
Causes per a proposar el teletreball en el Centre d'Avaluació són:  
La càrrega de treball en el Centre de Valoració de persones amb discapacitat està augmentant de manera exponencial ja des de fa anys, degut principalment a:  
• Increment continu dels beneficis i utilitats del certificat de discapacitat.  
• Mancar de prou personal valorador i administratiu que permeta escometre la demanda existent.  
• Sol·licituds de llicències sense retribució de molts dels treballadors per a poder conciliar la seua vida familiar i la necessitat de cures de persones al seu càrrec (fills menors o persones majors potencialment dependents). Aquesta necessitat s'ha incrementat per la situació d'emergència sanitària en la qual ens trobem.  
  
Aquestes sol·licituds augmenten en els períodes estivals amb la consegüent «pèrdua» de professionals i del seu treball.  
D'altra banda, com ja s'ha comentat prèviament, és possible l'implementar gran part del treball que es realitza en el centre d'avaluació en la modalitat de teletreball:  
• El barem de discapacitat permet valorar patologies, fonamentalment físiques, sense que es requerisca cita presencial.  
• L'accés a través d'accés remot mitjançant la VPN de la història clínica dels sol·licitants mitjançant consulta de la base de dades de Sanitat (Abusassis). Això permet contrastar i ampliar qualsevol informació realitzada pels professionals d'Atenció Primària i en molts casos es plasma la informació dels especialistes en aquesta història clínica.  
• Possibilitat de quantificar la seua càrrega de treball i l'eficiència.  
  
  
Objectius de la implementació del teletreball:  
1. Reduir el retard per a tramitar els expedients de discapacitat. Aconseguir temps inferiors a 6 mesos en la valoració de sol·licituds inicials, i temps inferiors a 9 mesos en la valoració de sol·licituds de revisió.  
2. Afavorir en el menor temps possible, l'accés a les prestacions i beneficis que el reconeixement de la valoració del grau de discapacitat comporta.  
3. Afavorir d'una forma real la conciliació familiar. S'ha evidenciat que el teletreball és l'eina que millor ha contribuït aquests últims temps a la conciliació de la vida familiar i laboral dels empleats públics.  
  
4. Implementar el teletreball com una eina de treball permanent en 2022 i següents.  
5. Millorar, actualitzar i adequar a les noves tecnologies la informació i orientació de la ciutadania en els temes relacionats amb la discapacitat i el seu reconeixement. El contacte telefònic de les treballadors/es socials durant el teletreball ha afavorit la resolució de queixes, tot millorant d'una forma notable el coneixement i la informació que els usuaris tenien del Centre d'Avaluació.  
B) Durada del Programa  
Se sol·licita que la durada del programa de teletreball al Centre d'Avaluació de València siga d'un any prorrogable per períodes iguals, tal com ve recollit en l'article 5 del Decret 49/2021.  
Si arribat el venciment l'òrgan proponent no manifesta el contrari, haurà d'entendre's prorrogat pel mateix període.  
  
C) Informe favorable de l'òrgan superior o directiu del qual depenguen els llocs de treball.  
S'adjunta Informe favorable al programa de teletreball plantejat des del Servei d'Avaluació de Persones amb Diversitat Funcional.  
  
D) Nombre màxim de llocs que poden participar en el programa del teletreball  
El nombre de llocs que poden participar en el programa de teletreball és 84, més concretament, els que tenen perfil tècnic i de gestió administrativa. Els llocs que quedarien fora d'aquest programa són els que presten els seus serveis de manera presencial principalment, és a dir, els subalterns, ajudants de residència/serveis i vigilant.  
S'incideix en el fet que el total de plantilla ocupant dels llocs susceptibles de teletreball, amb l'excepció de les absències justificades, coincidirà en règim de treball presencial almenys un dia a la setmana, i la resta de dies de la setmana es garanteix que un mínim del 40 % de la plantilla total prestarà serveis de manera presencial cada jornada laboral, descomptades les absències justificades.  
  
E) Identificació clara i concreta de la tipologia dels llocs de treball que podrien incorporar-se al programa de teletreball, indicant la seua adscripció orgànica i funcional o territorial.  
Atenent el que es preveu en l'article 3 del Decret 49/2021, es fan constar en l'annex II el llistat dels llocs de treball adscrits al Servei d'Avaluació de Persones amb Diversitat Funcional i els adscrits a altres òrgans amb acompliment en el Centre d'Avaluació, tots susceptibles de ser exercits mitjançant teletreball.  
La tipologia dels llocs de treball que es detalla en l'annex II no inclou cap lloc de treball que requerisca la prestació de serveis presencials. Tampoc no estan inclosos llocs amb nivell de complement de destí 30. D'aquesta manera, la prestació efectiva del servei queda plenament garantida.  
  
Els col·lectius que teletreballarien i que estan adscrits a la Direcció Territorial d'Igualtat i Polítiques Inclusives de València o a altres òrgans, i que exerceixen el seu treball en el centre de valoració de discapacitat són:  
Cap de servei i subdirecció: 2 professionals  
Metges/metgesses: 23 professionals  
Psicòlegs/psicòlogues: 13 professionals (inclou 1 tècnic/a de gestió de Diversitat Funcional)  
Treballadors/es socials: 20 professionals  
Personal administratiu (auxiliars de gestió, administratius, caps de negociat i caps d'equip): 26 professionals.  
  
F) Distribució de la jornada setmanal del personal participant.  
El percentatge mínim que, excepció feta de les absències justificades, estarà treballant en modalitat presencial en el servei d'avaluació de persones amb diversitat funcional serà igual o superior al 40 %, tots els dies hàbils de la setmana.  
Tota la plantilla coincidirà un dia de cada setmana en règim de treball presencial.  
La cap del servei determinarà els concrets dies de la setmana en què haja de produir-se la prestació presencial de serveis, establint a l'efecte els torns i rotacions que siguen necessaris entre el personal al seu càrrec, a fi de conjugar l'adequat i continuat funcionament del servei amb els drets, interessos i circumstàncies d'aquest personal i les mesures organitzatives de protecció de la seguretat i salut, si fa el cas.  
  
En principi, la distribució del personal en la modalitat teletreball es realitzarà, segons el nombre final de treballadors adscrits, en 2 grups: un treballarà en modalitat de teletreball dilluns i dimarts, i l'altre dijous i divendres; sent el dimecres el dia de presència de tota la plantilla en les 2 seus del Centre d'Avaluació.  
Aquests torns seran fixos.  
No obstant això i d'acord amb l'article 6.5 del Decret 49/2021, per necessitats del servei, degudament justificades, podrà ser requerida, amb una antelació mínima de 24 hores, la presència en el centre de treball del personal al qual li corresponga prestar serveis en la modalitat de teletreball en una data determinada, d'acord amb la planificació del servei o unitat.  
Tot el personal empleat públic el lloc de treball del qual estiga inclòs en aquest programa, haurà de registrar en el sistema gvCRONOS la prestació, tant quan teletreballe com quan faça treball presencial.  
  
  
G) Barem aplicable per a la selecció del personal  
La modalitat de prestació de servei en teletreball tindrà caràcter voluntari per al personal empleat públic, sense perjudici del que es disposa en l'apartat 5 de l'art. 2 del Decret 49/2021. S'entendrà per situació de crisi l'originada per factors sanitaris, de salut pública, mediambientals, socials o derivats d'alguna emergència sobtada, inusual o inesperada, que puga afectar greument la integritat i salut de les persones treballadores i així es determine o reconega mitjançant acord del Consell. Així mateix, s'entendrà per situació de crisi la que origine la declaració dels estats d'alarma, excepció o lloc, d'acord amb l'article 116 de la Constitució espanyola i l'àmbit d'aplicació de la qual incloga, en tot o en part, algun territori de la Comunitat Valenciana. En aquestes situacions la voluntarietat quedarà supeditada a les necessitats organitzatives i de protecció de la salut que es determinen pel Govern de l'Estat o la Generalitat.  
En no determinar-se un nombre màxim de llocs que poden participar en el Programa de teletreball, no és necessari establir un barem diferent al de l'annex V del Decret 49/2021, el qual s'utilitzarà en cas necessari.  
  
H) Mitjans tecnològics necessaris per a l'acompliment de les funcions de forma no presencial mitjançant teletreball  
Els mitjans tecnològics necessaris per a l'acompliment de les funcions mitjançant teletreball són els establits per la direcció general competent en matèria de tecnologies de la informació i les comunicacions en el seu informe de 24.10.2022, que s'annexa.  
Tots els usuaris integrants del present pla de teletreball utilitzarà un només equip informàtic, el portàtil, retornant el de sobretaula del qual disposa en l'actualitat, ajustant-se tot ells a les necessitats fixades en l'annex I del precitat informe.  
  
I) Informe favorable de la direcció general competent en matèria de tecnologies de la informació i les comunicacions  
S'adjunta informe favorable de la direcció general competent en matèria de tecnologies de la informació i les comunicacions.  
  
J) Termini proposat per a la presentació de sol·licituds de participació.  
El termini per a presentar les sol·licituds de participació serà de 15 dies des de la publicació del programa del teletreball en el Diari Oficial de la Generalitat Valenciana.  
  
K). Informe d'impacte de gènere  
S'adjunta l'informe d'impacte per raó de gènere amb el vistiplau de la unitat d'igualtat.  
  
El sotssecretari de Vicepresidència i Conselleria d'Igualtat i Polítiques Inclusives  
  
  
  
ANNEX II  
Llista de llocs de treball del programa de teletreball del Centre d'Avaluació de Persones amb Diversitat Funcional de València, de la Vicepresidència i Conselleria d'Igualtat i Polítiques Inclusives, número 28/2022.  
  
Número de lloc Denominació del lloc  
28369 CAP DE SERVEI D'AVALUACIÓ DE PERSONES AMB DIVERSITAT FUNCIONAL  
36335 SUBDIRECTOR/A CENTRE D'AVALUACIÓ I ORIENT. DE DISCAPACITATS  
10671 METGE/SSA DE SERVEIS SOCIALS  
10815 METGE/SSA DE SERVEIS SOCIALS  
10463 METGE/SSA DE SERVEIS SOCIALS  
12814 METGE/SSA DE SERVEIS SOCIALS  
13519 METGE/SSA DE SERVEIS SOCIALS  
13838 METGE/SSA DE SERVEIS SOCIALS  
13663 METGE/SSA DE SERVEIS SOCIALS  
22053 METGE/SSA DE SERVEIS SOCIALS  
23010 METGE/SSA DE SERVEIS SOCIALS  
23289 METGE/SSA DE SERVEIS SOCIALS  
25510 METGE/SSA DE SERVEIS SOCIALS  
25780 METGE/SSA DE SERVEIS SOCIALS  
25142 METGE/SSA DE SERVEIS SOCIALS  
25211 METGE/SSA DE SERVEIS SOCIALS  
26261 METGE/SSA DE SERVEIS SOCIALS  
31740 METGE/SSA DE SERVEIS SOCIALS  
31080 METGE/SSA DE SERVEIS SOCIALS  
31353 METGE/SSA DE SERVEIS SOCIALS  
31111 METGE/SSA DE SERVEIS SOCIALS  
38460 METGE/SSA DE SERVEIS SOCIALS  
38398 METGE/SSA DE SERVEIS SOCIALS  
39249 METGE/SSA DE SERVEIS SOCIALS  
39177 METGE/SSA DE SERVEIS SOCIALS  
6792 PSICÒLEG/ÒLOGA  
13076 PSICÒLEG/ÒLOGA  
14649 PSICÒLEG/ÒLOGA  
22899 PSICÒLEG/ÒLOGA  
23305 PSICÒLEG/ÒLOGA  
23388 PSICÒLEG/ÒLOGA  
25037 PSICÒLEG/ÒLOGA  
26526 PSICÒLEG/ÒLOGA  
26457 PSICÒLEG/ÒLOGA  
26508 PSICÒLEG/ÒLOGA  
27073 PSICÒLEG/ÒLOGA  
31346 PSICÒLEG/ÒLOGA  
29239 TÈC./A GESTIÓ DIVERSITAT FUNCIONAL  
520 TREBALLADOR/A SOCIAL  
720 TREBALLADOR/A SOCIAL  
1683 TREBALLADOR/A SOCIAL  
2640 TREBALLADOR/A SOCIAL  
2852 TREBALLADOR/A SOCIAL  
3718 TREBALLADOR/A SOCIAL  
6667 TREBALLADOR/A SOCIAL  
10332 TREBALLADOR/A SOCIAL  
10517 TREBALLADOR/A SOCIAL  
13087 TREBALLADOR/A SOCIAL  
22904 TREBALLADOR/A SOCIAL  
23840 TREBALLADOR/A SOCIAL  
23841 TREBALLADOR/A SOCIAL  
25284 TREBALLADOR/A SOCIAL  
26588 TREBALLADOR/A SOCIAL  
26478 TREBALLADOR/A SOCIAL  
26471 TREBALLADOR/A SOCIAL  
31920 TREBALLADOR/A SOCIAL  
31677 TREBALLADOR/A SOCIAL  
31022 TREBALLADOR/A SOCIAL  
13022 CAP NEG. COORDINACIÓ PROGRAMES  
31474 CAP NEG. CENTRE AVALUACIÓ  
13416 CAP D'EQUIP ADMINISTRACIÓ  
13125 CAP D'EQUIP FAMÍLIA, INFÀNCIA I JOVENTUT  
2011 ADMINISTRATIU/VA  
31649 ADMINISTRATIU/VA  
2599 AUXILIAR DE GESTIÓ  
5765 AUXILIAR DE GESTIÓ  
7347 AUXILIAR DE GESTIÓ  
8548 AUXILIAR DE GESTIÓ  
9196 AUXILIAR DE GESTIÓ  
9248 AUXILIAR DE GESTIÓ  
9250 AUXILIAR DE GESTIÓ  
9899 AUXILIAR DE GESTIÓ  
13360 AUXILIAR DE GESTIÓ  
14063 AUXILIAR DE GESTIÓ  
26721 AUXILIAR DE GESTIÓ  
26144 AUXILIAR DE GESTIÓ  
26276 AUXILIAR DE GESTIÓ  
26249 AUXILIAR DE GESTIÓ  
26689 AUXILIAR DE GESTIÓ  
38426 AUXILIAR DE GESTIÓ  
38610 AUXILIAR DE GESTIÓ  
39729 AUXILIAR DE GESTIÓ  
39520 AUXILIAR DE GESTIÓ  
39798 AUXILIAR DE GESTIÓ